বিবাহিত মহিলাদের বিয়ের প্রতিশ্রুতিতে যৌনতার অভিযোগে না

ওয়েব ডেস্ক: বিবাহিত মহিলারা (Married Woman) দাবি করতে পারেন না বিয়ের মিথ্যে প্রতিশ্রুতি দিয়ে যৌন সম্পর্ক করা হয়েছে। একটি মামলায় মধ্যপ্রদেশ হাইকোর্ট (Madhyapradesh High Court) একথা জানিয়েছে। বিচারপতি মনীন্দর এস ভাট্টি গত ১০ ফেব্রুয়ারি এক ব্যক্তির বিরুদ্ধে ধর্ষণের অভিযোগ খারিজ (Dismissed) করে দিয়েছেন। এক বিবাহিত মহিলা তাঁর বিরুদ্ধে ধর্ষণের অভিযোগ এনেছিলেন। মহিলার দাবি ছিল, ওই ব্যক্তি তাঁকে প্রতিশ্রুতি দিয়েছিল সে তার স্ত্রীকে ডিভোর্স দেবে। এবং তাঁকে বিয়ে করবে। তার ভিত্তিতেই তিনি যৌন সম্পর্কে যান। কিন্তু পরে সে প্রতিশ্রুতি রক্ষা করেনি।

অভিযুক্ত ওই ব্যক্তি হাইকোর্টে যান। ওই মহিলা এক ড্রাইভারের স্ত্রী। তাঁর দুই সন্তান বর্তমান। তাঁরা একই এলাকার বাসিন্দা। তিন মাস ধরে তাঁদের মধ্যে সম্পর্ক গড়ে উঠেছিল। মহিলার অভিযোগ যৌন সম্পর্ক করার পর কথার খেলাপ করেছে অভিযুক্ত। প্রতিশ্রুতি ভঙ্গ করে এখন বলছে সে তার স্ত্রীকে ডিভোর্স দিতে পারবে না। তার ভিত্তিতে আদালতের ওই রায়। আদালত জানিয়েছে, বিয়ের মিথ্যে প্রতিশ্রুতির বিষয়টি এফআইআরে ছিল না। একটি জাতীয় স্তরের সংবাদমাধ্যমের প্রতিবেদনে এই খবর প্রকাশিত হয়েছে।